НАРОДНО СЪБРАНИЕ
Вх. №: 49-402-01-2
Дата: 03.01.2024 г. / 10:35 ч.

Република българия
МИНИСТЕРСКИ СЪВЕТ

                        ДО
ПРЕДСЕДАТЕЛЯ НА 
НАРОДНОТО СЪБРАНИЕ
г-н РОСЕН ЖЕЛЯЗКОВ

                              УВАЖАЕМИ ГОСПОДИН ПРЕДСЕДАТЕЛ,
На основание чл. 87, ал. 1 от Конституцията на Република България изпращам Ви одобрения с Решение  2 на Министерския съвет от 2024 г. проект на Закон за изменение и допълнение на Закона за водите.
Приложения:
1. Мотиви към проекта на Закон за изменение и допълнение на Закона за водите.
2. Частична предварителна оценка на въздействието.
3. Справка от Министерството на правосъдието за съответствие с Конвенцията за защита на правата на човека и основните свободи и с практиката на Европейския съд по правата на човека.
4. Справка за постъпилите предложения от обществените консултации.
5. Справка за отразяване на становищата, получени след съгласуване на законопроекта.

                  МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    2

от    2 януари    2024 година
               ЗА одобряване на законопроект
На основание чл. 87, ал. 1 от Конституцията на Република България
         М И Н И С Т Е Р С К И Я Т    С Ъ В Е Т
Р Е Ш И:
          1. Одобрява проекта на Закон за изменение и допълнение на Закона за водите.
2. Предлага на Народното събрание да разгледа и приеме законопроекта по т. 1.
3. Министърът на икономиката и индустрията да представи законопроекта по т. 1 в Народното събрание.
МИНИСТЪР-ПРЕДСЕДАТЕЛ: /п/ Николай Денков

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Ваня Стойнева
Вярно,
И.Д. ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”: 
/Жана Кадънкова/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

ЗА изменение и допълнение на Закона за водите
(Обн., ДВ, бр. 67 от 1999 г.; изм. и доп., бр. 81 от 2000 г., бр. 34, 41 и 108 от 2001 г., бр. 47, 74 и 91 от 2002 г., бр. 42, 69, 84 и 107 от 
2003 г., бр. 6 и 70 от 2004 г., бр. 18, 77 и 94 от 2005 г., бр. 29, 30, 36 и 65 от 2006 г.; попр., бр. 66 от 2006 г.; изм. и доп., бр. 105 и 108 от 2006 г., бр. 22 и 59 от 2007 г., бр. 36, 52 и 70 от 2008 г., бр. 12, 32, 35, 47, 82, 93, 95 и 103 от 2009 г., бр. 61 и 98 от 2010 г., бр.19, 28, 35 и 80 от 2011 г., бр. 45, 77 и 82 от 2012 г., бр. 66 и 103 от 2013 г., 
бр. 26, 49, 53 и 98 от 2014 г., бр. 12, 14, 17, 58, 61, 95 и 101 от 
2015 г., бр. 15, 51, 52 и 95 от 2016 г., бр. 12, 58 и 96 от 2017 г., бр. 55, 77, 98 и 103 от 2018 г., бр. 17, 25 и 61 от 2019 г., бр. 21, 44, 52 и 102 от 2020 г., бр. 13 и 17 от 2021 г., бр. 20, 96 и 102 от 2022 г. и бр. 66, 86 и 102 от 2023 г.)

§ 1. В чл. 19б се правят следните изменения:
1. В ал. 1 думите „Държавно предприятие „Управление и стопанисване на язовири” се заменят с Изпълнителна агенция „Управление и стопанисване на язовири“, а думите „министъра на икономиката“ се заменят с „министъра на икономиката и индустрията“. 
2. В ал. 2 и 3 думите „Държавно предприятие „Управление и стопанисване на язовири“ се заменят с „Изпълнителна агенция „Управление и стопанисване на язовири“.
§ 2. В чл. 138б думите „държавното предприятие по чл. 139а“ се заменят с „Изпълнителна агенция „Управление и стопанисване на язовири“.
§ 3. Създава се чл. 138г:
„Чл. 138г. (1) Изпълнителна агенция „Управление и стопанисване на язовири“ е юридическо лице на бюджетна издръжка със седалище в 
гр. София и с териториални звена, която осъществява управление и стопанисване на язовирите - публична и частна държавна собственост, предоставени й по реда на този закон. 
(2) Изпълнителна агенция „Управление и стопанисване на язовири“ изпълнява дейности, които осигуряват или допълват основната й функция - управление и стопанисване на язовири - публична и частна държавна собственост, включително дейностите, произтичащи от разпоредбите на 
чл. 139 и чл. 141, ал. 1. 
(3) Държавата предоставя за управление и стопанисване на Изпълнителна агенция „Управление и стопанисване на язовири“ имущество - публична и частна държавна собственост, определено с решение на Министерския съвет, за изпълнение на функциите й. 
(4) Язовирите, чиято собственост общините са прехвърлили безвъзмездно на държавата, по реда на този закон, се управляват и стопанисват от Изпълнителна агенция „Управление и стопанисване на язовири“. 
(5) Извън обхвата на функциите на Изпълнителна агенция „Управление и стопанисване на язовири“ са язовирите, които се управляват и стопанисват от „Национална електрическа компания” - ЕАД, „Напоителни системи” - ЕАД, „Земинвест” - ЕАД, ВиК операторите с държавно или с държавно и общинско участие в капитала. 
(6) Необходимите средства на Изпълнителна агенция „Управление и стопанисване на язовири“ за изпълнение на функциите й, включително средствата за издръжка, се финансират:
1. от държавния бюджет чрез бюджета на Министерството на икономиката и индустрията;
2. от собствени приходи;
3. от други източници, определени със закон или с акт на Министерския съвет.
(7) Дейността, структурата, организацията на работа и съставът на Изпълнителна агенция „Управление и стопанисване на язовири“ се определят с Устройствен правилник, приет от Министерския съвет.”
§ 4. Член 139а се отменя.
§ 5. Член 139б се отменя.
§ 6. Член 139в се отменя.
§ 7. Член 139г се отменя.
§ 8. Член 139д се изменя така: 
„Чл. 139д. При осъществяването на своята дейност Изпълнителна агенция „Управление и стопанисване на язовири“ упражнява правата и задълженията на собственик на язовирните стени и съоръженията към тях на язовирите по чл. 138б и по чл. 138г, ал. 3 и 4.“
§ 9. Навсякъде в текста на закона думите „министъра на икономиката“, „министърът на икономиката“ и „Министерството на икономиката“ се заменят съответно с „министъра на икономиката и индустрията“, „министърът на икономиката и индустрията“ и „Министерството на икономиката и индустрията“.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 10. (1) С влизането в сила на този закон се създава Изпълнителна агенция „Управление и стопанисване на язовири“ към министъра на икономиката и индустрията и Държавно предприятие „Управление и стопанисване на язовири“ се прекратява без ликвидация. Функциите и дейностите на държавното предприятие, произтичащи от Закона за водите и другите нормативни актове, свързани с управление и стопанисване на язовири – публична и частна държавна собственост, се поемат от новосъздадената Изпълнителна агенция „Управление и стопанисване на язовири“.
(2) С влизането в сила на този закон се прекратяват правомощията на изпълнителния директор, заместник изпълнителните директори и членовете на управителния съвет на Държавно предприятие „Управление и стопанисване на язовири“ и договорите им за управление.
(3) В седемдневен срок от влизането в сила на този закон министърът на икономиката и индустрията заявява в Търговския регистър и регистъра на юридическите лица с нестопанска цел заличаването на Държавно предприятие „Управление и стопанисване на язовири“.
(4) С влизането в сила на този закон и до влизането в сила на Устройствения правилник на Изпълнителна агенция „Управление и стопанисване на язовири“ правомощията на изпълнителен директор на Изпълнителна агенция „Управление и стопанисване на язовири“ се изпълняват от изпълнителния директор на прекратеното Държавно предприятие „Управление и стопанисване на язовири“ или от друго лице по решение на министъра на икономиката и индустрията. Договорът с изпълнителния директор на изпълнителната агенция се сключва, изменя и прекратява от министъра на икономиката и индустрията. 
§ 11. (1) Всички права и задължения относно активите, в т. ч. предоставените за управление язовири, както и другите имоти и движими вещи - държавна собственост, относно пасивите, както и архивът на прекратеното Държавно предприятие „Управление и стопанисване на язовири“ с влизането в сила на този закон преминават при условията на универсално правоприемство към Изпълнителна агенция „Управление и стопанисване на язовири“.
(2) Областните управители следва да отразят промяната в съответните актове за държавна собственост.
(3) Наличната към деня на влизането в сила на този закон документация в оригинал и/или в електронен вид на Държавно предприятие „Управление и стопанисване на язовири“ се предоставя на Изпълнителна агенция „Управление и стопанисване на язовири“.
§ 12. (1) Наличните средства на Държавно предприятие „Управление и стопанисване на язовири“ се възстановяват чрез трансфер по бюджета на Министерството на икономиката и индустрията.
(2) Министърът на икономиката и индустрията да извърши съответните промени по бюджета на Министерството на икономиката и индустрията и да уведоми министъра на финансите.
(3) Дължимите към момента на влизането в сила на този закон плащания се администрират от Изпълнителна агенция „Управление и стопанисване на язовири“.   
§ 13. (1) Изпълнителна агенция „Управление и стопанисване на язовири“ встъпва в правата и задълженията по сключените договори от Държавно предприятие „Управление и стопанисване на язовири“. 
(2) Образуваните, но неприключили до влизането в сила на този закон административни и съдебни производства със страна - Държавно предприятие „Управление и стопанисване на язовири“, се продължават с участието на Изпълнителна агенция „Управление и стопанисване на язовири“
§ 14. (1) Трудовите правоотношения със служителите на Държавно предприятие „Управление и стопанисване на язовири” се запазват и преминават към Изпълнителна агенция „Управление и стопанисване на язовири“ при условията на чл. 123 от Кодекса на труда до влизането в сила на Устройствения правилник на Изпълнителна агенция „Управление и стопанисване на язовири“ и утвърждаване на длъжностно разписание на агенцията. Основната работна заплата и допълнителните трудови възнаграждения с постоянен характер на служителя по трудовото му правоотношение в Държавно предприятие „Управление и стопанисване на язовири“ се запазват.
(2) След влизането в сила на Устройствен правилник на Изпълнителна агенция „Управление и стопанисване на язовири“ и утвърждаване на длъжностно й разписание правоотношенията на служителите се уреждат при условията и по реда на § 36 от Преходните и заключителните разпоредби на Закона за изменение и допълнение на Закона за държавния служител (ДВ, бр. 24 от 2006 г.).
(3) След влизането в сила на Устройствен правилник на Изпълнителна агенция „Управление и стопанисване на язовири“ и утвърждаване на длъжностно й разписание служебни правоотношения със служители в агенцията могат да възникват и при условията и реда на чл. 10, ал. 5 от Закона за държавния служител.
(4) Неизползваният отпуск на служителите по ал. 2 се запазва и не се компенсира с парични обезщетения.
(5) С акта за назначаването на държавния служител по ал. 2 се:
1. присъжда определеният в Класификатора на длъжностите в администрацията минимален ранг за заеманата длъжност, освен ако служителят притежава по-висок ранг;
2. определя индивидуална основна месечна заплата, която не може да бъде по-ниска от основната работна заплата и допълнителните трудови възнаграждения с постоянен характер на служителя по трудовото му правоотношение в Държавно предприятие „Управление и стопанисване на язовири”.
§ 15. В тримесечен срок от влизането в сила на този закон Министерският съвет приема Устройствен правилник на Изпълнителна агенция „Управление и стопанисване на язовири“.
§ 16. Този закон влиза в сила от деня на обнародването му в „Държавен вестник“.

Законът е приет от 49-ото Народно събрание на ………..…... 2024 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Росен Желязков

М  О  Т  И  В  И

към проекта на Закон за изменение и допълнение 
на Закона за водите

С проекта на 3акон за изменение и допълнение на Закона за водите (ЗИД на ЗВ) се предвижда „преобразуване“ на Държавното предприятие „Управление и стопанисване на язовири” (ДПУСЯ) в административна структура - Изпълнителна агенция за управление и стопанисване на язовири, прекратяването му без ликвидация и заличаването му от Търговския регистър и регистъра на юридическите лица с нестопанска цел като държавно предприятие по чл. 62, ал. 3 от Търговския закон (ТЗ). Функциите и дейностите на държавното предприятие, произтичащи от ЗВ и другите нормативни актове, свързани с управление и стопанисване на язовири – публична и частна държавна собственост, се поемат от новосъздадената Изпълнителна агенция „Управление и стопанисване на язовири“. 
Предложеното изменение на ЗВ е свързано с изпълнение на Закона за публичните предприятия (ЗПП), Решение № 1045 на Министерския съвет от 2022 г. и приетата Програмата за преобразуване, както и в изпълнение на ангажиментите, които са поети от Република България във връзка с присъединяването й към Валутния механизъм II (ERM II), към ОИСР, така също и в изпълнение на определени мерки по Националния план за възстановяване и устойчивост.
Съгласно чл. 2, ал. 1, т. 3 от ЗПП държавните предприятия, създадени със специални закони на основание 
чл. 62, ал. 3 от ТЗ, са публични предприятия по смисъла на закона.
През 2018 г. с изменения в ЗВ е създадено ДПУСЯ, което да осъществява управление и стопанисване на язовири - публична и частна държавна собственост, предоставени му за стопанисване и управление, включително поддръжка на язовирните стени и съоръженията към тях в изправно техническо състояние и безопасната им  експлоатация, със статут на държавно предприятие по смисъла на чл. 62, ал. 3 от ТЗ.
В изпълнение на чл. 139а, ал. 10 от ЗВ с Постановление № 62 на Министерския съвет от 2019 г. е приет Правилник за устройството и дейността на ДПУСЯ (ПУД на ДПУСЯ). Предприятието е със седалище в гр. София, като в неговата структура са включени и 8 териториални поделения в страната: Благоевград, Враца, Хасково, Бургас, Варна, Пловдив, Велико Търново и Ямбол. 
Предприятието е създадено като инструмент за провеждането на държавната политика, свързана с дейностите по поддържане в изправно техническо състояние на язовирните стени и съоръженията към тях, безопасната им експлоатация и контрола по спазването на мерките за предотвратяване или намаляване на вредните последици за човешкия живот и здраве, околната среда, културното наследство и стопанската дейност, свързани с вредното въздействие на водите, което може да настъпи при евентуално разрушаване на язовирни стени.
Разпоредбата на § 2, ал. 2 от ЗПП задължава АППК, по възлагане от Министерския съвет, да изготви анализ на създадените със специални закони на основание чл. 62, ал. 3 от ТЗ държавни предприятия за изясняване характера на тяхната дейност – предимно търговска или предимно публични функции и политики. С Решение № 231 на Министерския съвет от 2021 г. е одобрен Анализ на създадените със специални закони на основание чл. 62, ал. 3 от ТЗ държавни предприятия за изясняване на характера на осъществяваната от тях дейност – предимно търговска или предимно публични функции и политики.
С Решение № 1045 на Министерския съвет от 2022 г. е приета Програма за преобразуване на създадените със специални закони на основание чл. 62, ал. 3 от ТЗ държавни предприятия. 
Съгласно т. 1.4 от приетата Програма ДПУСЯ следва да се преобразува в административна структура, поради това, че осъществява предимно публични функции и политики и осигурява изпълнение на дейности, свързани с осигуряване на дейността на органите на държавна власт по управление и стопанисване на язовири - публична и частна държавна собственост, включително по отношение на язовирите, чиято собственост общините са прехвърлили безвъзмездно на държавата по реда на ЗВ.
Към настоящия момент направените анализи сочат, че в рамките на дейността си като държавно предприятие по чл. 62, 
ал. 3 от ТЗ ДПУСЯ осъществява предимно публични функции, 
най-общо насочени към управление, обслужване и поддръжка на публична инфраструктура. 
С проекта на 3ИД  на ЗВ се предвижда създаване на административна структура по смисъла на чл. 54 от Закона за администрацията - Изпълнителна агенция за управление и стопанисване на язовири, която ще осъществява същия тип публични функции и политики.
Изпълнението на държавната политика по отношение на язовирите, свързана с осъществяване на дейности по поддържане в изправно техническо състояние на язовирните стени и съоръженията към тях, тяхната безопасна експлоатация и извършването на контрол за спазване на нормативните изисквания, се осъществява с цел да се създадат условия за  предотвратяване или намаляване на вредните последици за човешкия живот и здраве, околната среда, културното наследство и стопанската дейност, свързани с вредното въздействие на водите. Посочените дейности следва да се извършват в интерес на обществото и за опазване на здравето на населението.
Изпълнението на горното не е свързано с упражняване на стопанска дейност или осъществяване на печалба, а с провеждането на държавната политика в областта на водите и в частност в областта на язовирите – държавна собственост. В този смисъл за постигане на целта на ЗВ, а именно „да осигури интегрирано управление на водите в интерес на обществото и за опазване на здравето на населението” (чл. 2, ал. 1 от ЗВ) и пряко реализиране на държавната политика, дейността извършвана към настоящия момент от ДПУСЯ, а именно управление и стопанисване на язовири – държавна собственост, е възможно да бъде съсредоточена в държавната администрация. 

С влизането в сила на предложените изменения в ЗВ функциите и дейностите на държавното предприятие, произтичащи от ЗВ и другите нормативни актове, свързани с управление и стопанисване на язовири – публична и частна държавна собственост, ще се поемат от новосъздадената Изпълнителна агенция „Управление и стопанисване на язовири“. От този момент Изпълнителна агенция „Управление и стопанисване на язовири“ ще започне да изпълнява дейности, които осигуряват или допълват основната й функция - управление и стопанисване на язовири - публична и частна държавна собственост, включително дейностите, произтичащи от разпоредбите на чл. 139 и чл. 141, 
ал. 1 от ЗВ.

МИНИСТЪР-ПРЕДСЕДАТЕЛ: